REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/17-01/12

URBROJ:251-287-17-01-1

Zagreb, 25. 10. 2017.

**Z A P I S N I K**

s 12. sjednice Školskog odbora Industrijske strojarske škole, održane dana 25. listopada 2017. godine u 9,00 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Božo Ćužić

3. Darko Dragšić

4. Snježana Barbarić

5. Jadranko Kezerić

6. Petar Bezjak

7. Ilija Krstanović

Ostali prisutni:

1. Nenad Pavlinić ravnatelj

2. Vesna Soldo tajnica Škole

3. Damir Kovač sindikalni povjerenik

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

 Ivica Štefanac predsjednik Školskog odbora, otvara sjednicu i konstatira da su na sjednici nazočni svi članovi Školskog odbora. Predlaže izmjenu dnevnog reda iz poziva za sjednicu : pod točkom 6. predlaže Prijedlog odluke o nagrađivanju mentora i stručnih učitelja za osvajanje prva tri mjesta na državnim natjecanjima učenika i dopunu dnevnog reda točkom 7. Razno. Dnevni red iz poziva za sjednicu s predloženim izmjenama stavlja na glasovanje i konstatira da je jednoglasno usvojen

 **D n e v n i r e d:**

1. Verifikacija zapisnika s 11. sjednice Školskog odbora

2. Prijedlog odluke o izmjenama Statuta Škole

3. Prethodna suglasnost za zasnivanje radnog odnosa

4. Prethodna suglasnost na Odluku o otkazu ugovora o radu s ponudom izmijenjenog ugovora

 za zaposlenicu Mariju Sovec nastavnicu politike i gospodarstva

5. Prethodna suglasnost na Odluku o otkazu ugovora o radu s ponudom izmijenjenog ugovora

 za zaposlenika Zvonimira Obradovića nastavnika povijesti

6. Prijedlog odluke o nagrađivanju mentora i stručnih učitelja za osvojena prva tri mjesta na

 državnim natjecanjima učenika

7. Razno

**AD.1.**

 Ivica Štefanac : Stavljam na glasovanje zapisnik s 11. sjednice.

Snježana Barbarić: Ja sam bila protiv prijedloga kolege Ćužića i ravnatelja Pavlinića, stoga prijedlozi nisu mogli biti jednoglasno prihvaćeni. Protiv sam jer smatram da se zapisnici ne mogu korigirati unatrag nekoliko mjeseci na način kako to radi Petar Bezjak. Smatram da je to protuzakonito i podložno manipulaciji.

Petar Bezjak: Donio sam pisane primjedbe na zapisnik, a gospođa Barbarić je glasovala protiv zapisnika , ali nije govorila ovo što govori na današnjoj sjednici. Zapisnik mora odgovarati stvarnom stanju. Slažem se s gospođom Barbarić da su zapisnici manjkavi.

Ivica Štefanac: Ako ste imali primjedbe mogli ste ih dostaviti u pisanom obliku i na 11. sjednici. Prošao je rok. Vi gospodine Bezjak ne možete snimati sjednice.

Nenad Pavlinić: Točno je napisano u zapisniku što sam predložio, ali Vi gospodine Bezjak primjedbe niste dostavili pravovremeno da o njima možemo raspravljati. Mislim da se s navedenim slaže i kolega Ćužić.

Ilija Krstanović. Ova sjednica se pretvara u debatni klub. Petar Bezjak nije dostavio primjedbe pravovremeno i o njima ne treba danas raspravljati. Sve što se stavi kao primjedba mora se unijeti u zapisnik , a da li će biti prihvaćeno to je upitno. Tajnica nije u mogućnosti voditi zapisnik na ovaj način. Ako mislite debatirati treba snimati sjednice.

Snježana Barbarić: Znači kolega Krstanoviću da je Vama korektno da netko nakon tri mjeseca donese primjedbe.

Ilija Krstanović: Ako nisu održane sjednice može primjedbe dati svaki član Školskog odbora naknadno.

Snježana Barbarić: Ovo što radi Petar Bezjak vezano za zapisnike su čiste spekulacije.

Ivica Štefanac: Kolega Bezjak iznesite kratko što mislite.

Petar Bezjak: Konstantno imamo problema sa zapisnicima , obzirom da nisu vjerodostojni.

Ivica Štefanac : Pročitao primjedbe na zapisnik s 11. sjednice Petra Bezjaka.

Ilija Krstanović: U zapisniku se može mijenjati izrečeno od strane sudionika u raspravi, vlastite diskusije. Ne dozvoljavam da moje riječi netko korigira. Tuđe rečenice ne možemo korigirati svoje da.

Petar Bezjak: Ja sam jedini koji sjednice snima.

Ivica Štefanac: Ne možete snimati sjednice i reći da svi zapisnici ne odgovaraju stvarnom stanju stvari.

Snježana Barbarić: Danas je Petru Bezjaku ponovljeno da može mijenjati samo svoje riječi, a ne tuđe, ali on i dalje tvrdi da može mijenjati tuđe rasprave. Petar Bezjak pita da li tajnica radi zapisnike pod pritiskom? Tajnica izjavljuje da ne radi pod pritiskom. Petar Bezjak izjavljuje da su svi zapisnici krivo napisani i time negira trud i rad svih članova Školskog odbora, koji su savjesni i na vrijeme dostavljaju svoje primjedbe na regularan način.

Božo Ćužić: Nama zapisnici postaju tema Školskog odbora, ako se ovo nastavi ja više neću dolaziti na sjednice. Nije zapisnik glavna svrha rada Školskog odbora.

Ivica Štefanac : Stavljam na glasovanje zapisnik s 11. sjednice s primjedbom kolegice Barbarić i izdvojenim mišljenjem kolege Bezjaka, konstatiram da je sa šest (6) glasova „za“ zapisnik s 11. sjednice s primjedbom kolegice Barbarić i izdvojenim mišljenjem kolege Bezjaka usvojen.

Ilija Krstanović: Tražim da se konstatira da član Školskog odbora Krstanović , koji nije prisustvovao sjednici nije glasovao o zapisniku.

**AD.2.**

 Ivica Štefanac: Stavljam na glasovanje Prijedlog odluke o izmjenama Statuta Škole, konstatiram da je Školski odbor jednoglasno donio

 **ODLUKU**

 **O IZMJENAMA STATUTA INDUSTRIJSKE STROJARSKE ŠKOLE**

**AD.3.**

Nenad Pavlinić: Zaposlenica Dragica Šavorić koja radi na poslovima spremačice se nalazi na bolovanju. Tražim prethodnu suglasnost Školskog odbora za zasnivanje radnog odnosa do 60 dana sa zaposlenicom Natašom Repajić koja će mijenjati zaposlenicu Šavorić.

 Ivica Štefanac : Stavljam na glasovanje prethodnu suglasnost za zasnivanje radnog odnosa do 60 dana sa zaposlenicom Natašom Repajić na poslovima spremačice koja će mijenjati zaposlenicu Dragicu Šavorić, konstatiram da je prethodna suglasnost ravnatelju dana jednoglasno.

Nenad Pavlinić: Škola je raspisala natječaj za prijam u radni odnos nastavnika /cu hrvatskog jezika na neodređeno nepuno radno vrijeme 20 sati tjedno. Nakon provedenog natječajnog postupka odlučio sam za navedeno radno mjesto prethodnu suglasnost zatražiti za kandidatkinju Ivanu Macan, profesoricu hrvatskog jezika i sociologije.

Ivica Štefanac : Stavljam na glasovanje prethodnu suglasnost za zasnivanje radnog sa Ivanom Macan,prof. na neodređeno nepuno radno 20 sati tjedno na radnom mjestu nastavnice hrvatskog jezika, konstatiram da je prethodna suglasnost ravnatelju dana jednoglasno.

Nenad Pavlinić: Natječaj je raspisan i za nastavnika/cu strukovnih premeta na određeno puno radno zamjena za zaposlenicu Andreu Šušak koja se nalazi na rodiljnom dopustu. Nakon provedenog postupka odlučio sam prethodnu suglasnost zatražiti za kandidata Tomislava Petričevića diplomiranog inženjera strojarstva.

Ivica Štefanac: Stavljam na glasovanje prethodnu suglasnost za zasnivanje radnog odnosa sa Tomislavom Petričevićem diplomiranim inženjerom strojarstva na određeno puno radno vrijeme na radnom mjestu nastavnika strukovnih predmeta, konstatiram da je prethodna suglasnost ravnatelju dana jednoglasno.

Nenad Pavlinić: Natječaj je raspisan i za nastavnika/cu strukovnih predmeta na neodređeno puno radno vrijeme. Nakon provedenog postupka odlučio sam prethodnu suglasnost zatražiti za kandidatkinju Nedjeljku Kodarić diplomiranu inženjerku strojarstva.

Ivica Štefanac. Stavljam na glasovanje prethodnu suglasnost za zasnivanje radnog odnosa s Nedjeljkom Kodarić ,dipl.ing. strojarstva na neodređeno puno radno vrijeme na radnom mjestu nastavnika strukovnih predmeta, konstatiram da je prethodna suglasnost ravnatelju dana jednoglasno.

Nenad Pavlinić: Natječaj je raspisan i za nastavnika /cu engleskog jezika na određeno nepuno radno vrijeme 15. sati tjedno vrijeme zamjena za zaposlenicu Snježanu Barbarić. Nakon provedenog natječajnog postupka odlučio sam prethodnu suglasnost zatražiti za kandidatkinju Draženku Kosić profesoricu engleskog jezika.

Ivica Štefanac : Stavljam na glasovanje prethodnu suglasnost za zasnivanje radnog odnosa s Draženkom Kosić prof. engleskog jezika na određeno nepuno radno vrijeme 15. sati tjedno na radnom mjestu nastavnice engleskog jezika, konstatiram da prethodna suglasnost ravnatelju dana jednoglasno.

Nenad Pavlinić: Prethodnu suglasnost za sklapanje ugovora o radu na neodređeno puno radno vrijeme na radnom mjestu nastavnice hrvatskog jezika tražim za zaposlenicu Ivu Bojčić, prof. Imenovana ima sklopljen ugovor o radu na neodređeno nepuno radno vrijeme na poslovima nastavnice hrvatskog jezika, a do 3. 9. 2017. je obavljala poslove administratora na pola radnog vremena i navedeni ugovor je sporazumno raskinut. Temeljem članka 107. Zakona o odgoju i obrazovanju u osnovnoj i srednjoj školi nismo dužni raspisivati natječaj do punog radnog vremena za zaposlenike koji u školskoj ustanovi imaju zasnovan radni odnos na neodređeno nepuno radno vrijeme.

Ivica Štefanac : Stavljam na glasovanje prethodnu suglasnost za sklapanje ugora o radu sa Ivom Bojčić,prof. na neodređeno puno radno vrijeme na radnom mjestu nastavnice hrvatskog jezika, konstatiram da je prethodna suglasnost ravnatelju dana jednoglasno.

**AD.4.**

Nenad Pavlinić: Radi se o zaposlenici Mariji Sovec, prof. koja predaje politiku i gospodarstvo. Ove školske godine smo upisali manji broj učenika i imamo manji broj razreda u kojima imenovana predaje. Imenovana ima 12. sati nastave i ukupno 22. sata. Nije potpisala ponuđeni ugovor, a Rješenje o tjednom i godišnjem zaduženju je potpisala.

Vesna Soldo: Upoznala članove Školskog odbora sa zapisnikom sa sastanka ravnatelja i sindikalnog povjerenika održanog 11. 10. 2017. (pročitala zapisnik), sadržajem prethodne suglasnosti za donešenje Odluka o otkazu ugovora o radu s ponudom izmijenjenog ugovora za zaposlenicu Mariju Sovec i zaposlenika Zvonka Obradovića, kao i sa očitovanjem sindikalnog povjerenika koje je Škola primila 19. 10. 2017. a koja se odnose na imenovane zaposlenike.

Ilija Krstanović : Na koliko je sati zaposlenica Sovec primljena u Školu?

Nenad Pavlinić : S imenovanom je sklopljen ugovor o radu na nepuno radno vrijeme 20 sati tjedno.

Ilija Krstanović: Moj prijedlog je da zaposlenici Sovec na snazi ostane temeljni ugovor i da se ne ide sa Odlukom o otkazu s ponudom izmijenjenog ugovora a da se za dva sata viška raspiše natječaj.

Petar Bezjak. Podržavam gospodina Krstanovića ,ali mi nije jasan broj sati, ako je broj razrednih odjela smanjen sa 7. na 6.

Nenad Pavlinić: Smanjen je broj razrednih odjela, a zaposlenica više nije razrednica.

Ivica Štefanac: Stavljam na glasovanje prijedlog kolege Krstanovića da zaposlenici Mariji Sovec ostane na snazi ugovor kojim je zasnovala radni odnos u Školi na 20. sati , a da se za dva sata raspiše natječaj. Konstatiram da je Školski odbor jednoglasno prihvatio prijedlog i donio

 **ODLUKU**

1. Zaposlenici Mariji Sovec, prof. koja radi na poslovima nastavnice politike i gospodarstva ostaje na snazi Ugovor kojim je zasnovala radni odnos u Industrijskoj strojarskoj školi na neodređeno nepuno radno vrijeme 20. sati tjedno.
2. Za dva sata sa kojima je imenovana zadužena Škola treba raspisati natječaj.

**AD.5.**

Nenad Pavlinić : Kako ste čuli i sa i s zaposlenikom Zvonimirom Obradovićem,prof. koji radi na poslovima nastavnika povijesti je slična situacija. Imenovani ima sklopljen ugovor o radu u Školi na nepuno radno vrijeme 30. sati tjedno. Kada je bilo dovoljno sati etike imenovani je predavao pored povijesti i etiku. Sada se dogodilo da smo izgubili sate etike, smanjio se broj učenika, a ispratio je maturante i nije dobio razredništvo.

Ilija Krstanović: Ja sam protiv otkaza, ali ako je došlo do smanjenja satnice zaposleniku treba ponuditi ugovor o radu na kako ste rekli 22. sata s tim da ukoliko dođe do povećanje sati zaposleniku Obradoviću treba prvom ponuditi mogućnost povećanja satnice.

Damir Kovač: Uključen sam u naprijed navedene slučajeve preko glavnog tajnika i pravnice središnjeg sindikata. Meni se direktno zaposlenici nisu obraćali.

Petar Bezjak: Moj prijedlog je da se postupi kao u slučaju zaposlenice Marije Sovec.

Ivica Štefanac : Stavljam na glasovanje prijedlog Petra Bezjaka, konstatiram da prijedlog s jednim (1) glasom „za“ i šest (6) „ protiv „nije prihvaćen.

Stavljam na glasovanje Prethodnu suglasnost na Odluku o otkazu ugovora o radu s ponudom izmijenjenog ugovora za zaposlenika Zvonimira Obradovića nastavnika povijesti, konstatiram da sa šest (6) glasova „za“ i jednim (1) „protiv“ Školski odbor donio

 **ODLUKU**

1. Daje se prethodna suglasnost ravnatelju Škole za donošenje Odluke o otkazu Ugovora o radu s ponudom izmijenjenog ugovora za zaposlenika Zvonimira Obradovića nastavnika povijesti.

Stavljam na glasovanje prijedlog kolege Krstanovića da ukoliko dođe do povećanja sati zaposleniku Obradoviću treba prvom ponuditi mogućnost povećanja satnice, konstatiram da je prijedlog s šest (6) glasova „za „ i jednim (1) „ protiv“ usvojen.

**AD.6.**

Ivica Štefanac: Stavljam na glasovanje Prijedlog odluke o nagrađivanju mentora i stručnih učitelja za osvojena prva tri mjesta na državnim natjecanjima učenika. Naš prijedlog je 1.500,00 kn.

Ilija Krstanović: Smatram da je prijedlog nezakonit. Postoji mogućnost nagrađivanja u naravi u iznosu od 400,00kn. Predlažem da ravnatelj sa šeficom računovodstva do naredne sjednice provjeri način i mogućnost nagrađivanja.

Ivica Štefanac: Prijedlog kolege Krstanovića stavljam na glasovanje, konstatiram da je jednoglasno prihvaćen.

**AD.7.**

Ivica Štefanac: Svima sam poslao Izvješće o radu ravnatelja.

Nenad Pavlinić: Mi smo Vam to Izvješće već prezentirali , ali smo ga proširili statističkim podacima.

Ivica Štefanac: Izvješće o radu ravnatelja stavljam na glasovanje, konstatiram da je sa šest (6) glasova „za“ Školski odbor donio

 **Zaključak**

Usvaja se Izvješće o radu ravnatelja Industrijske strojarske škole

Ilija Krstanović: Tražim da se zapisnički konstatira da član Školskog odbora Ilija Krstanović nije glasovao o istom.

 Sjednica završena u 11,40 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac, prof